კოსის პლატო

კოსის პლატო () — ღრმად ეროზირებული კირქვული პლატოების ჯგუფი სამხრეთ-დასავლეთ საფრანგეთში. წარმოადგენს ცენტრალური მასივის ნაწილს. ჩრდილო-დასავლეთით ესაზღვრება ლიმუზენისა და პერიგორის მაღლობები, აღმოსავლეთით ობრაკი და სევენები.  

სიმაღლე 900–1200 მ. ჩრდილოეთიდან სამხრეთისაკენ გადაჭიმულია 100 კმ-ზე, ხოლო დასავლეთიდან აღმოსავლეთისაკენ 50 კმ-ზე. აგებულია იურული ასაკის კარბონატული ქანებით.Causses du Quercy UNESCO Global Geopark დანაწევრებულია მდინარეების ტარნის, დორბის, ჟონტის, ლოსა და ავერონის ღრმა ხეობებით. განსაკუთრებით ღრმა და თვალწარმტაცი კანიონები გამომუშავებული აქვთ ტარნსა და ავერონს.Encyclopedia Britannica | Causses geological formation, France 

პლატოებზე ფართოდაა გავრცელებული რელიეფის კარსტული ფორმები, მათ შორის მღვიმეები, კარსტული ძაბრები და სხვა. არის მრავალრიცხოვანი კარსტული წყაროები. დამახასიათებელია ფლატეებიანი კიდეები. დაფარულია მუხის, წიფლისა და ფიჭვის ტყეებით.John Gunn. Encyclopedia of Caves and Karst Science. 2004

კოს-დიუ-კერსის კავერნებში შემორჩენილია პრეისტორიული ადამიანის კვალი. კოს-დიუ-ლარზაკის დასავლეთ კიდეზე არსებული როკფორის მღვიმეები გამოიყენება სახელგანთქმული როკფორის ყველის დასამზადებლად. მეცხვარეობა ტურიზმის შემდეგ, რეგიონული ეკონომიკის მეორე საყრდენია. განვითარებულია ტურიზმი. იუნესკოს მსოფლიო მემკვიდრეობის ძეგლია.The Causses and the Cévennes, Mediterranean agro-pastoral Cultural Landscape

ტერმინი „Causse“ მომდინარეობს ოქსიტანური „Cauce“-სგან, რომელიც ნიშნავს „კირს“.A la découverte des noms de lieux du Quercy et des communes du Lot. 2002 

სქოლიო

კატეგორია:საფრანგეთის პლატოები